text: তেক্কিয়া মসজিদ বা সুলতান সেলিম মসজিদ (, ) সিরিয়ার দামেস্কের একটি মসজিদ যা বাড়াদা নদীর তীরে অবস্থিত।
  
  নির্মাণ 
  উসমানীয় সাম্রাজ্যের সুলতান দ্বিতীয় সেলিম তার বাবার (প্রথম সুলাইমান) নগর কমপ্লেক্সকে প্রসারিত করে তৎকালীন দামেস্কের শহরতলিতে সুলতান সেলিম মসজিদ নির্মাণ করেন। মসজিদটিতে দুটি মিনার এবং পর্যায়ক্রমে সাদা ও কালো ফিতেযুক্ত দেয়াল রয়েছে। এটি "দামেস্কে উসমানীয় স্থাপত্যের সর্বোত্তম উদাহরণ" হিসেবে বর্ণিত হয়েছে।
  
  কবরস্থান 
  মসজিদের পাশের কবরস্থানটি সর্বশেষ উসমানীয় সুলতান ষষ্ঠ মুহাম্মদের সমাধিস্থল এবং ১৯২২ সালে উসমানীয় সুলতানি বিলুপ্ত হওয়ার পর তাকে সিংহাসনচ্যুত ও নির্বাসনে বাধ্য করা হয়। তিনি ১৯২৬ সালের ১৬ মে ইতালির সানরিমোতে মারা যান এবং সুলতান সেলিম মসজিদের কবরস্থানে তাকে দাফন করা হয়। মসজিদটি বেছে নেওয়ার কারণ এটি তুরস্কের নিকটতম মুসলিম সংখ্যাগরিষ্ঠ অংশে অবস্থিত এবং তার পূর্বপুরুষদের দ্বারা নির্মিত। কবরস্থানটিতে উসমানীয় রাজবংশের প্রায় ত্রিশটি কবর রয়েছে যারা নির্বাসনে মারা গিয়েছেন এবং তৎকালীন তুরস্ক প্রজাতন্ত্রে তাদের দাফন করার অনুমতি দেয়া হয়নি।
  
  চিত্রশালা
  
  আরও দেখুন 
   সিরিয়ার মসজিদের তালিকা
   সিরিয়ায় ইসলাম
   আমির সুলতান মসজিদ
   সিনান পাশা মসজিদ (দামেস্ক)
   লালেলি মসজিদ
  
  তথ্যসূত্র
  
  বহিঃসংযোগ 
  
   Archnet.org-এ তেক্কিয়া মসজিদ 
  
  বিষয়শ্রেণী:দামেস্কের মসজিদ
  বিষয়শ্রেণী:সিরিয়ার মসজিদ
  বিষয়শ্রেণী:উইকিউপাত্তে স্থানাঙ্ক আছে
title: তেক্কিয়া মসজিদ